stanford-oval/wikipedia huggingface dataset:
Luettelo sadasta haitallisimmasta vieraslajista

Tämä on luettelo niistä sadasta vieraslajista, jotka Kansainvälisen luonnonsuojeluliiton ylläpitämä Global Invasive Species Database (kansainvälinen vieraslajitietokanta) on määritellyt maailmanlaajuisesti kaikkein haitallisimmiksi. Luettelon lajit on valittu niiden levinneisyyden sekä luonnon biodiversiteetille ja maataloudelle ynnä muulle ihmisen toiminnalle aiheuttamien haittojen perusteella. Luettelon monipuolisuuden varmistamiseksi kustakin suvusta on valittu vain yksi esimerkkilaji, vaikka muutkin suvun lajit aiheuttaisivat yhtä vakavia haittoja.
Vuonna 2013 luettelosta poistettiin luonnosta hävitetyksi todettu karjaruttovirus ja lisättiin äänestyksen perusteella kelluva vesikasvi poimukellussaniainen (Salvinia molesta).
Sienet

| Tieteellinen nimi | Suomenkielinen nimi | Eliöryhmä | Alkuperäinen esiintymisalue | Vierasesiintymäalue | Haitta |
| --- | --- | --- | --- | --- | --- |
| Batrachochytrium dendrobatidis |  | Chytidriomycetes | Afrikka (arvio) | Pohjois-, Väli- ja Etelä-Amerikka, Eurooppa, Australia | Aiheuttaa sienitulehdusta sammakkoeläimille, uhkaa paikallisia lajeja erityisesti Australiassa ja Panamassa. |
| Cryphonectria parasitica |  | Sordariomycetes | Aasia | Eurooppa, Pohjois-Amerikka | Vahingoittaa kastanjoita ja tammia. |
| Ophiostoma ulmi, sensu lato = Ceratocystis ulmi | Hollanninjalavatauti | Sordariomycetes | Aasia (arvio) | Eurooppa, Pohjois-Amerikka | Vioittaa ja tappaa jalavia. |
Kromalveolaatit

| Tieteellinen nimi | Suomenkielinen nimi | Luokka | Alkuperäinen esiintymisalue | Vierasesiintymäalue | Haitta |
| --- | --- | --- | --- | --- | --- |
| Aphanomyces astaci | Rapurutto | munasieni | Pohjois-Amerikka | Eurooppa | Tappaa paikallisia rapukantoja, jotka eivät ole sille vastustuskykyisiä. |
| Plasmodium relictum |  | Haemosporida-alkueläin | Samoa | Englanti, Ranska, Yhdysvallat, Havaiji, (Uusi-Seelanti) | Aiheuttaa lintumalariaa, joka on tuhoisa eristyneisiin, vastustuskyvyttömiin lintupopulaatioihin. |
| Phytophthora cinnamomi | Juurilaho | munasieni | Kaakkois-Aasia | Australaasia, Tyynenmeren saaret, Eurooppa, Pohjois-Amerikka, Etelä-Afrikka | Aiheuttaa puuvartisille kasveille juuren lahoa ja pahkoja, uhka metsätaloudelle, hedelmäviljelylle ja koristekasveille. |
| Undaria pinnatifida | Wakame | ruskolevä | Itä-Aasia | Paikoin Euroopassa, Australia, Uusi-Seelanti, Argentiina | Muodostaa tiheitä kasvustoja, vie tilaa ja elinpaikkoja kasvi- ja eläinlajeilta. |
Virukset

| 0 | 1 | 2 | 3 | 4 | 5 |
| --- | --- | --- | --- | --- | --- |
| BBTV Banana Bunchy Top Virus |  | Nanoviridae (II: ddDNA) | todettiin ensimmäisenä Fidžillä | Kaakkois-Aasia, eteläisen Tyynenmeren saaret, paikoittain Intiassa ja Afrikassa | Banaanin merkittävin kasvitauti. Aiheuttaa kasvuhäiriöitä, tuhoaa sadon ja lopulta tappaa koko kasvin juurakkoa myöten. |
The Legal Wife

| The Legal Wife |
| --- | --- |
Tyyli:  draama
Kestoaika:  45 min
Pääosissa:   Angel Locsin  Jericho Rosales  Maja Salvador  JC de Vera 
Alkuperämaa:   Filippiinit
Alkuperäiskieli:  filipino
Verkko:   ABS-CBN
Esitetty:  20. tammikuuta 2014 – 13. kesäkuuta 2014
Jaksoja:  98
Aiheesta muualla
IMDb 
The Legal Wife on televisioyhtiö ABS-CBN:n esittämä filippiiniläinen draamasarja. Sen päärooleissa ovat Angel Locsin, Jericho Rosales, Maja Salvador ja JC de Vera.
Näyttelijät

| 0 | 1 | 2 |
| --- | --- | --- |
|  Angel Locsin  | … |  Monica "Ikay" Santiago-de Villa   |
|  Jericho Rosales  | … |  Adrian de Villa   |
|  Maja Salvador  | … |  Nicole Esquivel   |
|  JC de Vera  | … |  Max Gonzales   |
Aiheesta muualla

The Legal Wife Internet Movie Databasessa (englanniksi)
Wildflower

| Wildflower |
| --- | --- |
Tyyli:  draama
Kestoaika:  45 min
Pääosissa:   Maja Salvador 
Alkuperämaa:   Filippiinit
Alkuperäiskieli:  filipino
Verkko:   ABS-CBN
Esitetty:  13. helmikuuta 2017 – 9. helmikuuta 2018
Jaksoja:  257
Aiheesta muualla
IMDb 
Wildflower on televisioyhtiö ABS-CBN:n esittämä filippiiniläinen draamasarja. Sen päärooleissa ovat Maja Salvador.
Näyttelijät

| 0 | 1 | 2 |
| --- | --- | --- |
|  Maja Salvador  | … |  Ivy P. Aguas/Lily Cruz    |
Aiheesta muualla

Wildflower Internet Movie Databasessa (englanniksi)
I Heart Davao

| I Heart Davao |
| --- | --- |
Tyyli:  draama
Kestoaika:  35 min
Pääosissa:   Carla Abellana  Tom Rodriguez 
Alkuperämaa:   Filippiinit
Alkuperäiskieli:  filipino
Verkko:   GMA Network
Esitetty:  26. kesäkuuta 2014 – 18. elokuuta 2014
Jaksoja:  40
Aiheesta muualla
Virallinen sivusto
IMDb
I Heart Davao on televisioyhtiö GMA Networkin esittämä filippiiniläinen draamasarja. Sen päärooleissa ovat Carla Abellana ja Tom Rodriguez.
Näyttelijät

| 0 | 1 | 2 |
| --- | --- | --- |
|  Carla Abellana  | … |  Hope Villanueva-Torres   |
|  Tom Rodriguez  | … |  Ponce Torres   |
Aiheesta muualla

Viralliset kotisivut
Walang Hanggan (vuoden 2012 televisiosarja)

| Walang Hanggan |
| --- | --- |
Tyyli:  draama
Kestoaika:  45 min
Pääosissa:   Coco Martin  Julia Montes  Dawn Zulueta  Richard Gomez 
Alkuperämaa:   Filippiinit
Verkko:   ABS-CBN
Esitetty:  16. tammikuuta 2012 – 26. lokakuuta 2012
Jaksoja:  203
Aiheesta muualla
IMDb
Walang Hanggan on televisioyhtiö ABS-CBN:n esittämä filippiiniläinen draamasarja. Sen päärooleissa ovat Coco Martin, Julia Montes, Richard Gomez ja Dawn Zulueta.
Näyttelijät

| 0 | 1 | 2 |
| --- | --- | --- |
|  Coco Martin  | … |  Daniel Guidotti Montenegro   |
|  Julia Montes  | … |  Katerina Alcantara-Montenegro / Katerina Alcantara-Guidotti   |
|  Dawn Zulueta  | … |  Emily Cardenas-Guidotti / Emily Cardenas-Montenegro   |
|  Richard Gomez  | … |  Marco Montenegro   |
Aiheesta muualla

Walang Hanggan Internet Movie Databasessa (englanniksi)
Leopard 2

| Leopard 2 |
| --- | --- |
 Leopard 2A4
Valmistushistoria
Valmistajat:  Krauss-Maffei Wegmann
Valmistusmaa:   Saksa
Tekniset tiedot
Pituus:  
– putki edessä:  9,7 m
– pelkkä runko:  7,7 m
Leveys:  3,7 m (yksinkertaisella panssaroinnilla) / 3,75 m (kaksinkertaisella panssaroinnilla)
Korkeus:  2,99 m (itkk), 2,79 m (johtajan periskooppi)
Taistelupaino:  55,15 t
Telaketjut:  640 mm
Maksiminopeus:  
– tiellä:  72 km/h
– maastossa:  45 km/h
Toimintasäde:  500 km tiellä
Pääase:  120 mm kovakromattu sileäputkinen Rheinmetall L55-   tai Rheinmetall L44- panssarivaunukanuuna  15 (tornissa) + 27 (rungossa) ammusta
Muu aseistus:  7,62 mm Rheinmetall MG3 (koaksiaali) 7,62 mm Rheinmetall MG3A1 (itkk)  yht. 4 750 ammusta
Panssarointi:  Kolmannen sukupolven komposiittipanssari
Moottori:  47,6 l kaksoisturboahdettu monipolttoainemoottori MTU MB 873 Ka-501 -V-12-esikammiodiesel
– hevosvoimat:  1 500 hv
– kilowattia:  1 118 kW
– vääntö:  4 700 Nm
Miehistö:  4; johtaja, ajaja, ampuja, lataaja
Leopard 2 on saksalaisen Krauss-Maffei Wegmann -yhtiön valmistama alun perin länsisaksalainen taistelupanssarivaunu. Leopard 2:n palveluskäyttö alkoi vuonna 1979 Bundeswehrin saatua ensimmäiset Saksan puolustusministerin vuonna 1977 tilaamista 1 800 panssarivaunusta. Tämän vaunutyypin seuraava tilaaja oli Alankomaiden asevoimat.
Ukraina on pyytänyt Venäjän hyökkäyksen takia Euroopan unionin jäsenmailta Leopardeja. Järjestelyyn mukaan lähteneitä maita kutsutaan Leopard-koalitioksi. Ensimmäinen niitä lahjoittanut maa oli Puola, ja toisena tulee Ruotsi. Suomi luovutti Ukrainalle kevättalven 2023 aikana kahdessa osassa yhteensä kuusi Leopard 2 -raivauspanssarivaunua.
Käyttäjämaat

Alankomaat, 2 Leopard 2 Leguan.
Chile, 140 Leopard 2A4
Espanja, 108 Leopard 2A4, 219 Leopard 2E
Indonesia, 42 Leopard 2A4, 61 Leopard 2RI
Itävalta, 56 Leopard 2A4
Kreikka, 170 Leopard 2A6HEL, 183 Leopard 2A4
Kanada, 42 Leopard 2A4, 20 Leopard 2A4M, 20 Leopard 2A6M
Norja, 36 Leopard 2A4, 1 Leopard 2 Leguan varastoituna 16 Leopard 2A4.
Puola 126 Leopard 2A4, 105 Leopard 2A5, 16 Leopard 2PL. 2A4-versiota päivitetään PL-versioon.
Portugali 37 Leopard 2A6
Qatar, 62 Leopard 2A7
Ruotsi 120 Leopard 2A5 (Strv 122)
Saksa, 225 Leopard 2A5/2A6, 59 Leopard 2A7/2A7V, 7 Leopard 2 Leguan, varastossa 55 Leopard 2A4. Hankittu alun perin 2 350 kpl.
Singapore, 96 Leopard 2SG
Suomi, 100 Leopard 2A6, 100 Leopard 2A4, 6 Leopard 2S, 6 Leopard 2R, 7 Leopard 2 ITK Marksman. Hankittu alun perin käytettynä Saksasta. Osa muutettu Leopard 2R -raivauspanssarivaunuiksi Pearson-miinanraivausvarustuksella ja Leopard 2L -siltapanssarivaunuiksi KMW:n Leguan-sillalla varustettuina. Vuoden 2009 hankinta tarkoitettu varaosiksi olemassa olevalle kalustolle. Vuonna 2014 Suomi teki päätöksen sadan Leopard 2A6 -vaunun ostamisesta. Vaunut hankittiin käytettynä Hollannista ja ne toimitettiin Suomeen vuosien 2015–2019 aikana. Kaupan hinta oli noin 200 miljoonaa euroa.
Sveitsi, 134 Leopard 2 A4 WE (Pz-87 Leo), 25 Leopard 2 Büffel, 12 Leopard 2 Kodiak, 12 Leopard 2 Leguan. 380 Panzer 87 Leo/Char 87 Leo (Pz 87) Leopard 2 A4 toimitettu vuosina 1988-1993 (lisenssillä rakennettu versio). Vuonna 2022 käytössä on 134 Leopard 2 A4 WE (Pz 87 modernisoitu vuosina 2010 ja 2011) ja 96 Leopard 2 A4 on varattuna.
Tanska, 18 Leopard 2A5, 26 Leopard 2A7V
Turkki, 316 Leopard 2A4
Unkari, 4 Leopard 2A4HU, tilauksessa yhteensä 12 Leopard 2A4 ja 44 Leopard 2A7
Tilausaikeita

Saudi-Arabia suunnittelee hankkivansa 600–800 kappaletta Leopard 2A 7+ -panssarivaunuja noin kymmenellä miljardilla eurolla. Saudi-Arabia vertaili Leopard 2:ia M1 Abramsiin ja päätyi Leopardiin. Vuonna 2011 ilmoitettiin, että Saksa oli hyväksynyt 200 Leopard 2A7+ panssarivaunun myymisen Saudi-Arabiaan. Kauppaa arvosteltiin sekä Saksassa että muissa valtioissa johtuen Saudi-Arabian osallistumisesta naapurimaa Bahrainin mielenosoitusten tukahduttamiseen. Myös Angela Merkelin hallitus arvosteli kauppaa, sekä myöhemmin myös KMW:ltä. Vuonna 2012 raportoitiin, että Saudi-Arabia aikoisi hankkia 600–800 panssarivaunua. Kauppaa ei ole virallisesti hyväksytty sen saaman vastustuksen takia. Huhtikuussa 2014 Saksalainen uutissivusto uutisoi, että kauppa todennäköisesti peruuntuu johtuen sosiaalidemokraattisen talousministerin vastustuksesta.
Versiot > Taistelupanssarivaunut

Leopard 2A1
Leopard 2A2
Leopard 2A3
Leopard 2A4
Pz87 (Leopard 2A4)
Leopard 2A5
Leopard 2S / Strv 122 (Leopard 2A5+)
Leopard 2A6
Leopard 2HEL / Leopard 2GR (Leopard 2A6)
Leopard 2E / Leopardo 2 (Lepard 2A6+)
Leopard 2A6M (Leopard 2A6+)
Leopard 2A6M CAN (Leopard 2A6+)
Leopard 2A7
Leopard 2A8
Leopard 2A8 NOR
Versiot > Taistelupanssarivaunututkielmia

Leopard 2PSO
Leopard 2 140 mm kanuunalla
Versiot > Erikoispanssarivaunut jotka pohjautuvat Leopard 2 -alustaan

Fahrschulpanzer -ajokoulutuspanssarivaunu
Pionierpanzer 3 Kodiak -pioneeripanssarivaunu
Bergepanzer 3 Büffel -hinauspanssarivaunu
Panzerschnellbrücke 2(PSB2) siltapanssarivaunu (MAN -sillalla)
Leopard 2R Raivauspanssarivaunu
Leopard 2L Siltapanssarivaunu (Leguan-sillalla)
Leopard 2A4 > Tulivoima vihollisen tuhoamiseksi

Leopard 2A4:n pääase on 120 mm sileäputkinen panssarivaunukanuuna Rheinmetall L44. Rihlaamattoman putken etuja ovat suurempi lähtönopeus ja parempi kulutuskestävyys. Pääase ladataan käsin, joten käytännön tulinopeus riippuu lataajan ammattitaidosta, ollen kuitenkin keskimäärin 4-8 laukausta minuutissa.
Kanuunalla voidaan ampua useita erilaisia 120 mm ampumatarvikkeita, kuten alikaliiperiset nuoliammukset DM 33 KE, DM 43 AI, DM 53 LKE; sirpaloituvalla kuorella varustettu onteloammus DM 12 MZ sekä monikäyttöammus 120 MP. Alikaliiperisia nuoliammuksia käytetään ensisijaisesti raskaasti panssaroituihin maaleihin, onteloammusta ja monikäyttöammusta kevyesti panssaroituihin maaleihin ja elävään kohteeseen. Koulutuskäyttöön on lyhyemmän kantaman harjoitusammuksia. Kaikki pääaseen laukaukset on varustettu palavalla hylsyllä, josta jää jäljelle vain teräksinen kantaosa. Pääaseelle vaunuun mahtuu 42 laukausta, joista 15 ensimmäisinä käytettävää tornin takaosassa ja loput 27 rungon ammussäilössä. Kanuunan lisäksi vaunussa on kaksi MG3-konekivääriä, joista toinen on pääaseen vasemmalla puolella, sen suuntaisesti ampuen ja toinen lataajanluukun kehyksessä vaununkatolla. Ensiksi mainittua käyttää vaunun ampuja, samoilla hallintolaitteilla kuin pääasettakin.
Ammunnanhallintajärjestelmä sisältää ampujan tähtäimen EMES 15 -laser-etäisyysmittareineen, lämpötähtäimen, johtajan tähtäimen, hydraulisen vakaimen sekä ballistisen laskimen. Leopard 2A4:n katsotaan kykenevän osumaan kiinteisiin ja liikkuviin maaleihin eri etäisyyksiltä yhtä hyvin paikaltaan kuin liikkeestäkin ja kaikkina vuorokauden aikoina. Mainitun järjestelmän myötä myös niin sanottu ”Hunter-Killer”-toiminto on mahdollinen. Tällöin johtaja havaitsee maalin omalla tähystyslaitteistollaan, osoittaa sen ampujalle ja tämän suorittaessa tulitehtävää johtaja hakee jo seuraavaa maalia omalla tähystyslaitteistollaan.
Leopard 2A4 > Liikkuvuus taistelukentällä

Koska kyseessä on varsin raskas laite (taistelumassa 55 tonnia) vaatii sen liikuttelu runsaasti voimaa. Siksi vaunun voimanlähteeksi on valittu 1 500 hevosvoiman (1 100 kW) 12-sylinterinen kahdella pakokaasuahtimella ja ahtoilman jäähdytyksellä varustettu nelitahtinen dieselmoottori. Huippunopeus on suurimmillaan 72 km/h ajettaessa eteenpäin ja 31 km/h peruuttaessa. Polttoainetta vaunu kuluttaa olosuhteista riippuen 3–10 litraa kilometrillä. Täysi polttoainetäyttö, 1 160 litraa, mahdollistaa siten noin 500 kilometrin toimintasäteen. Moottori ja vaihteisto muodostavat yhdessä voimalaiteyksikön, joka on irrotettavissa ilmanpuhdistimineen, jäähdyttimineen ja muine apulaitteineen noin viidessätoista minuutissa.
Automaattivaihteisto on varustettu sähköisesti ohjatulla valitsimella, joka voidaan sähköjärjestelmän pettäessä ohittaa mekaanisella varojärjestelmällä. Ohjauslaitteen toiminta on tehostettu hydraulisesti, mikä auttaa säilyttämään saman ohjaustuntuman kaikissa eri tilanteissa. Jarrulaitteisto on tyypillinen hydrodynaamis-mekaaninen ja se koostuu hydrodynaamisesta hidastimesta ja kahdesta mekaanisesta kitkajarrusta. Jarrupolkimen välityksellä ohjataan jarruhydrauliikkaa, joka puolestaan ohjaa jarrukoneistoa jakaen jarrutustehon automaattisesti hydrodynaamisen hidastimen ja kitkajarrun välillä.
Kannatinlaitteissa on seitsemän telapyörää ja neljä ylätelapyörää kummallakin puolella. Jousitus muodostuu poikittaisista sauvajousista. Telapyöristä kolme ensimmäistä ja kaksi viimeistä on varustettu iskunvaimentimin. Johtopyörät ovat edessä ja näin ollen vetopyörät takana. Vetopyörät on sijoitettu siten, että telaketjut ulottuvat takana vaunun perän yli. Pienimmillään 490 mm maavara mahdollistaa vaunun liikkumisen rikkonaisessakin maastossa.
Telaketjut koostuvat 82:sta toisiinsa liitetystä telakengästä, jotka on varustettu kumisin telalapuin. Hankalissa lumiolosuhteissa telalaput voidaan irrottaa ja niiden tilalle asentaa teräksiset kitkapalat. Leopard 2A4 pystyy ylittämään 1,2 m syvän vesistön ilman valmisteluja ja jopa neljä metriä syvän vesistön syväsukellusvarustein.
Leopard 2A4 > Suoja vihollisen tulta ja sen vaikutusta vastaan

Liikkeen ohella vaunua suojaa sen panssarointi. Se on rakenteeltaan monikerroksinen, koostuen panssariteräksen lisäksi muista materiaaleista. Parhaiten suojattuja ovat tornin etuosa sekä rungon etuviistopanssari. Lisäksi vaunun pohjan muotoilussa on pyritty parhaaseen mahdolliseen suojaan miinoja vastaan.
Mahdollisen läpäisyn varalta miehistö on pyritty suojaamaan erilaisilla rakenteellisilla ratkaisuilla, kuten tornissa olevien ampumatarvikkeiden ja hydrauliikan sijoittamisella omiin tiloihinsa. Leopard 2A4:n moottori on suojattu automaattisella palontorjuntajärjestelmällä: jos moottoritilan lämpö nousee liian korkeaksi, järjestelmä tiivistää sen ja laukaisee sammutuspullot. Mikäli sammutus ei toimi automaattisesti, voi myös ajaja laukaista sen. Leopardissa on lisäksi kaksi käsisammutinta, toinen taistelutilassa ja toinen ulkopuolella tornin takalaatikossa. ABC-aseiden vaikutuksilta suojaava järjestelmä suodattaa tehokkaasti vaunun sisään tulevan ilman sekä ylipaineistaa vaunun sisätilat estäen näin taisteluaineiden tai radioaktiivisten hiukkasten pääsyn sisään.
Välittömään suojautumiseen esimerkiksi ohjustulelta vaunussa on suojasavunheitinjärjestelmä, joka koostuu neljästä neliputkisesta 76 mm:n heittimestä, yhteensä 16 putkesta. Heittimet on sijoitettu tornin molempiin kylkiin, ja niillä voidaan muodostaa muutamassa sekunnissa suojasavuverho 50–60 metrin etäisyydelle vaunusta siihen suuntaan, mihin pääaseen putki osoittaa. Puolet putkista on tornin suuntaisiaselvennä, puolet muodostavat laukaistaessa kaaren muotoisen verhon vaunun eteen. Ne on mahdollista laukaista yksitellen, viuhkana, tai kaikki kerralla.
Leopard 2A4 > Tekniset tiedot

| --- | --- |
 Tekniikka: Miehistö: 4 (ajaja, ampuja, lataaja ja johtaja)  Taistelupaino: 55,15 t  Teho/painosuhde: 27 hv/t  Mitat: Runko: 7,7 m  Tykki edessä: 9,7 m  Tykki takana: 8,5 m  Korkeus: 2,8 m  Leveys: 3,7 m  Telapaine: 0,83 kg/cm2  Telan kosketuspituus: 5,0 m  Polttoainetankki: 1 200 l  Suurin toimintamatka (tiellä): 500 km  Suurin tienopeus: 72 km/h  Suurin maastonopeus: 45 km/h  Vesistönylitys: 8 m  Savunheittimet: 16 kpl  Pimeätoiminta: valonvahvistin ja lämpökamera  Moottori: MTU MB 873 Ka-501 Valmistaja: MTU (Motoren- und Turbinen-Union Friedrichshafen GmbH)  Tyyppi: nelitahtinen V-12 esikammiodiesel  Teho: 1 100 kW/1 500 hv, 2 600 kier/min  Iskutilavuus: 47,6 l  Polttoaine: diesel  Ahtimet: 2 turboahdinta ja välijäähdytintä  Vääntömomentti: 4 700 Nm  Puristussuhde: 18:1  Sylinterikulma: 90°  Vaihteisto: Renk HSWL 354 Tyyppi: yhdistetty hydrodynaamis-mekaaninen automaattivaihteisto ja hydrostaattinen ohjausvaihteisto  Vaihteiden lukumäärä: 4/2:  Aseistus: Pääase: sileäputkinen Rheinmetall L44-panssarivaunukanuuna Kaliiperi: 120 mm  Putken pituus: 44 kaliiperin mittaa  Pääaseen ammustäyttö: 42 kpl  Latausjärjestelmä: manuaalinen  Ammusvalikoima: mm. alikaliiperiset nuoliammukset DM 33 KE, DM 43 AI, DM 53 LKE; sirpaloituvalla kuorella varustettu onteloammus DM 12 MZ sekä monikäyttöammus 120 MP  Konekiväärit: 2 kpl, MG3 ja MG3A1 Kaliiperi: 7,62×51 mm NATO  Tulinopeus: 1 150 ls/min  Patruunoiden määrä: 4 750 kpl Ammunnanhallintajäjestelmä Ampujan tähtäin: Rheinmetall Defence Electronics EMES 15 Tyyppi: Optroninen tähtäinperiskooppi  Pääkomponentit: Zeiss Optronik WBG-X -lämpökamera ja Zeiss Optronik CE628 -laseretäisyysmittari  Suurennos: päiväkanava 12x, lämpökamera 4x/ 12x  Ampujan varajärjestelmä: Zeiss Optronik FERO Z-18 Tyyppi: optinen tähtäinkaukoputki  Suurennos: 8x  Johtajan tähtäin: Rheinmetall Defence Electronics PERI-R 17 Tyyppi: vakautettu tähtäin päiväkanavalla ja optisen kuvansiirtokanavan kautta nähtävissä olevalla EMES 15:n päivä- tai lämpökamerakuva  Suurennos: 2x/ 8x  Kääntyvyys: 360 astetta
Leopard 2A4 > Leopard 2A4-6 Suomessa

Vuonna 2003 Suomen puolustusvoimat osti Saksan ylijäämävarastoista 124 käytettyä Leopard 2A4 -panssarivaunua korvaamaan ikääntyneet Neuvostoliitossa valmistetut T-55- ja T-72-vaunut. Varusmieskoulutus vaunuilla alkoi 2004 Panssariprikaatissa Parolassa. Lisäksi Suomi hankki 15 vaunua varaosiksi vuonna 2009. Sodanajan organisaatioissa panssarivaunukomppaniat kuuluvat mekanisoituihin taisteluosastoihin sekä CV-9030:lla operoiviin panssarijääkäripataljooniin.
Vuonna 2014 Suomi teki päätöksen sadan käytetyn Leopard 2A6 -vaunun ostamisesta Alankomaista. Ne toimitettiin vuosina 2015–2019. Kaupan hinta oli noin 200 miljoonaa euroa. Suomen Sotilaan tietojen mukaan vaunut oli päivitetty 2A6-tasolle niin sanotuksi Mannheimer-konfiguraatioksi; eli rungossa oli edelleen 2A4-mallin C-tason suojapanssarointi, mutta torni oli uusi 2A6-tasoinen.
Yksi 2A4 sijoitettiin aseistuksesta ja muusta tekniikasta riisuttuna Valtatie 3:n Parolan liittymän ramppiin monumentiksi.
Leopard 2 taisteluissa

Turkki hyökkäsi pohjois-Syyriaan elokuussa 2016 Syyrian vapaan armeijan kanssa ISIS-joukkoja ja kurdeja vastaan kohti al-Babin kaupunkia.
Turkki oli aiemmin menettänyt M60 Patton -vaunuja ohjuksille ja tienvarsipommeihin ja toivoi kehittyneimmän Leopard 2A4 -vaununsa pärjäävän paremmin. Turkki oli ostanut 354 Leopard 2A4 -vaunua Saksasta 2000-luvun alussa, kun kylmän sodan varastoja purettiin.
Saksalainen Die Welt kirjoitti tammikuussa 2017, että ISISin taistelijat tuhosivat mahdollisesti jopa kymmenen Leopard 2 -vaunua. Vaunujen kuvat ja tunnistusnumerot kiersivät Twitter-tileillä. Kuusi kymmenestä vaunusta tuhottiin 9M133 Kornet -ohjuksilla.
ISIS:iin liitetty A’maq-uutistoimisto näytti joulukuussa 2016 videoita kahdesta kaapatusta Leopard 2 -vaunusta al-Babissa.
Tammikuussa 2023 Puola ilmoitti lähettävänsä kymmenen Leopard 2 -vaunua Ukrainaan, pyytämättä Saksan lupaa. Britannian luvattua lähettää  Challenger 2 -vaunuja ja Yhdysvaltain M1 Abrams -vaunuja myös Saksa taipui lähettämään Ukrainaan 14 vaunua ja olemaan vastustamatta kaluston lähettämistä sotaakäyvään maahan. Kaikkiaan Leopard 2 -vaunuja oli tarkoitus lähettää Ukrainaan 54 kappaletta (tammikuun 2024 tilanne).
Ukraina käytti vaunuja kesän 2023 vastahyökkäyksessään.
Joulukuuhun mennessä Ukraina oli menettänyt käytännössä kaikki keväällä saamansa Leopard 2A6 -vaunut, 40 prosenttia Stridsvagn 122 -kalustosta ja puolet Leopard 2A4 -vaunuista.selvennä
Kirjallisuutta

Schnellbacher, U.; Jerchel M. & Badrocke, M.: Leopard 2 Main Battle Tank 1979–1998.  (Osprey New Vanguard Series: 24)  Lontoo:  Osprey Military, 1998.  ISBN 1-85532-691-4  (englanniksi)
Aiheesta muualla

Wikimedia Commonsissa on kuvia tai muita tiedostoja aiheesta .
Leopard 2 A4 puolustusvoimien kalustoesittelyssä[vanhentunut linkki]
Puolustusvoimien komentaja Kaskealan kommentti Leopard 2 -hankinnasta
The Armor Site
Kattava epävirallinen esittely vaunusta
Saksalainen Leopard 2A6M.
Puolalainen Leopard 2A4.
Singaporelainen Leopard 2A4.
Leopard 2PSO -vaunukonsepti.
BPz3 ”Büffel” -hinauspanssarivaunu.
Saksalainen Leopard 2:n alustalle rakennettu siltapanssarivaunu Panzerschnellbrücke (PSB).
Suomalainen Leopard 2A4 itsenäisyyspäivän paraatissa Lahdessa vuonna 2005.
Vastatoimet vuoden 2020 koronaviruspandemiaan

Vastatoimet vuoden 2020 koronaviruspandemiaan olivat toimenpiteitä, joihin monet valtiot ryhtyivät kevättalvella 2020 hillitäkseen maailmanlaajuisesti uuden koronaviruksen levittäytymistä. Siihen kuului
rajojen sulkemisia, liikkeiden sulkemisia, kokoontumiskieltoja, karanteeneja jne.
Viruksen leviämisen rajoittamisella pyritään pitämään hoitoa vaativien potilaiden määrä sairaaloiden kapasiteetin alapuolella. Kuvassa hoitokapasiteetti on kuvattu katkoviivalla, rajoittamaton eteneminen punaisella ja säännöstelty leviäminen oranssilla.
Kouluja on suljettu pandemian vuoksi. Tumma oranssi tarkoittaa, että maan kaikki koulut on suljettu ja vaalea oranssi, että maassa kouluja on suljettu paikallisesti.
Valtioiden toimet aikajanalla. Maaliskuun 17. päivän tienoilla ankarat rajoitukset olivat voimassa lähes koko maailmassa.selvennä
Kymmenen prosenttia maailman väestöstä oli helmikuun 2020 puolessa välissä jonkinasteisessa karanteenissa koronaviruksen vuoksi.